曾經歌影視三棲發展嘅鄧健泓，前年同太太石詠莉移居加拿大之後，不時喺IG分享新生活，舊年更開設youtube頻道同網民互動。前日（6日）鄧健泓50歲生日正式「入五」，Patrick喺生日前夕發相提到「移民加拿大令我多一天的青春」，因為港加之間有時差。照片所見鄧健泓眼尾魚尾紋顯現兼有眼袋，歲月痕跡纖毫畢現。早喺舊年生日Patrick都有「認老」，話見到出咗幾條白鬚，甚至出對比圖話「係老咗㗎喇」。
鄧健泓幾年前以自僱藝術家身份成功移民加拿大
曾於加拿大升學嘅鄧健泓，幾年前以自僱藝術家身份申請移民成功獲批，2022年底同太太石詠莉帶住寵物狗狗移居加拿大卡加利，過住簡單生活，之前就喺IG分享自家製美食同打理花園片段，更於直播自爆每月開支大約港幣1萬1千蚊左右。而家鄧健泓夫婦不時會飛到多倫多等地演出，選擇居於卡加利係因為當地消費稅率同屋價都低過兩大移民熱點多倫多及溫哥華。
原文刊登於 Yahoo 娛樂圈